จับครบ6คน ฆ่าหนุ่มมกท. ทำแผนหวิด ประชาทัณฑ์
รวบ 6 นักศึกษารุมฆ่าโหดคู่อริร่วมสถาบันสยองคาห้องน้ำในมหาวิทยาลัยดัง สอบสวนรับ สารภาพเคยมีเรื่องกับเพื่อนผู้ตายในร้านอาหาร เก็บความแค้นฝังใจมานาน วันเกิดเหตุเจอเพื่อนผู้ตายอีกในห้องน้ำเลยยกพวกรุมยำ จังหวะนั้นเหยื่อเห็นเพื่อนถูกรุมทำร้ายเลยเข้าช่วยกลับถูกแทงกลางอกเสียชีวิต หลังแถลงข่าวนำตัวไปทำแผนแต่ต้องยกเลิกกะทันหัน เนื่องจากเพื่อนของผู้ตายฮือจะรุมประชาทัณฑ์,รวบ 6 นักศึกษารุมฆ่าโหดอริร่วมสถาบันรายนี้ เปิดเผยเมื่อเวลา 12.00 น. วันที่ 17 ม.ค. ที่ สภ.คลองหลวง จ.ปทุมธานี พล.ต.ต.มนตรี ยิ้มแย้ม ผบก.ภ.จ.ปทุมธานี พ.ต.อ.อำนาจ จันทร์เจริญ รอง ผบก.ภ. พ.ต.อ.เขมพัทธ์ โพธิพิทักษ์ ผกก.สภ.คลองหลวง พ.ต.ท.จิรวัฒน์ เปี่ยมปิ่นเศษ สว.สส.สภ.คลองหลวง และชุดสืบสวน ภ.จ.ปทุมธานี แถลงข่าวจับกุมผู้ต้องหาฆ่าคนตายจำนวน 6 คน,ประกอบด้วย 1.นายสิทธิโชค โพธิ์สุวรรณ อายุ 21 ปี อยู่บ้านเลขที่ 79 ซอยพุทธบูชา 2 แขวงบางมด เขตจอมทอง กทม. 2.นายธนัท หรือเจ หล่อเวสารัชกร อายุ 21 ปี อยู่บ้านเลขที่ 24 ซอยเจริญนคร 74 แขวงดาวคะนอง เขตธนบุรี 3.นายฉัตรนันท์ เผ่าพงษ์รัตน์ชัย อายุ 18 ปี อยู่บ้านเลขที่ 276/471 หมู่ 3 ต.บ่อวิน อ.ศรีราชา จ.ชลบุรี 4.นายชัชนันท์ ปุญกัญญา อายุ 19 ปี อยู่บ้านเลขที่ 243 ซอยสุขุมวิท 101 แขวงบางจาก เขตพระโขนง กทม. 5.นายอิสรา อุดมพาณิชย์ อายุ 20 ปี อยู่บ้านเลขที่ 55-57 หมู่ 9 ต.กุมภวาปี อ.กุมภวาปี จ.อุดรธานี และ 6.นายธีรดล ภูวดลศิริ อายุ 21 ปี อยู่บ้านเลขที่ 21 ซอยจันทร์ 18/4 แยก 17 แขวงทุ่งวัดดอน เขตสาทร กทม.ทั้งหมดเป็นนักศึกษามหาวิทยาลัยกรุงเทพ พร้อมของกลาง เสื้อยืดสีขาว 2 ตัว กางเกงยีนส์ขายาว 1 ตัว และกางเกงขาสั้นสีฟ้า 1 ตัว โดยกล่าวหาร่วมกันฆ่าผู้อื่นโดยเจตนา,สอบสวนทราบว่า ทั้งหมดรุมทำร้ายและใช้มีดแทงนายธนวิชญ์ เกโส อายุ 19 ปี อยู่บ้านเลขที่ 60/162 หมู่ 6 ต.ลาดสวาย อ.ลำลูกกา จ.ปทุมธานี นักศึกษาคณะนิเทศศาสตร์ สาขาฟิล์มและภาพยนตร์ ชั้นปีที่ 1 มหาวิทยาลัยกรุงเทพ ในห้องน้ำอาคารเรียน A ในมหาวิทยาลัยกรุงเทพ ศูนย์รังสิต จนเสียชีวิต ขณะที่นายฉัตรนันท์ 1 ใน 6 ผู้ต้องหาให้การว่า สาเหตุเริ่มจากเดือน ต.ค.57 กลุ่มของตนไปมีเรื่องกับนายอณิวัชร์ กระจ่างภักดิ์ อายุ 19 ปี เพื่อนผู้ตายที่ร้านอาหารในซอยรังสิตภิรมย์แต่มีคนมาห้ามไว้,ต่อมาเย็นวันที่ 15 ม.ค.วันเกิดเหตุได้พบกับนายอณิวัชร์กับนายธนวิชญ์ ผู้ตายในห้องน้ำจึงเข้ารุมทำร้ายนายอณิวัชร์ โดยนายสิทธิโชค โพธิ์สุวรรณ ได้นำมีดติดตัวมาด้วย ขณะเดียวกัน นายธนวิชญ์ผู้ตาย เห็นเพื่อนถูกรุมทำร้ายจึงเข้าช่วยจนเกิดชุลมุน และนายสิทธิโชคใช้มีดแทงกลางอกของนายธนวิชญ์จนถึงแก่ความตาย ส่วนนายอณิวัชร์บาดเจ็บ หลังแถลงข่าวเจ้าหน้าที่ตำรวจคุมตัว 6 ผู้ต้องหาไปทำแผนประกอบคำรับสารภาพในที่เกิดเหตุบริเวณห้องน้ำของมหาลัยวิทยาลัยกรุงเทพ ศูนย์รังสิตแต่ต้องยกเลิกกะทันหัน เนื่องจากมีกลุ่มนักศึกษาเพื่อนของผู้ตายประมาณ 6-7 คน ฮือจะเข้ารุมประชาทัณฑ์กลุ่มผู้ต้องหา และคุมตัวผู้ต้องหาทั้งหมดส่งศาลจังหวัดธัญบุรีเพื่อดำเนินคดีต่อไป
รวบ 6 นักศึกษารุมฆ่าโหดคู่อริร่วมสถาบันสยองคาห้องน้ำในมหาวิทยาลัยดัง สอบสวนรับ สารภาพเคยมีเรื่องกับเพื่อนผู้ตายในร้านอาหาร เก็บความแค้นฝังใจมานาน วันเกิดเหตุเจอเพื่อนผู้ตายอีกในห้องน้ำเลยยกพวกรุมยำ จังหวะนั้นเหยื่อเห็น 
ข่าวหน้า1,คลองหลวง,ปทุมธานี,นักศึกษา,ฆ่า,คู่อริ,รุมทำร้าย,ประชาทัณฑ์,ทำแผน